**Рус телендә гомуми урта белем бирү оешмаларының татар төркемнәрендә белем алучы**

**9 нчы сыйныф укучыларына татар әдәбиятыннан муниципаль тур өчен олимпиада сораулары**

**Хөрмәтле олимпиадада катнашучы!** Сезгә олимпиаданың җиде биремен эшләргә кирәк булачак. Биремнәрне үтәү вакыты – 180 минут. Биремнәр шушы бланкларда эшләнә.

Максималь балл – **51**. Уңышлар!

**1. Татар халык авыз иҗатының кайсы жанры турында сүз баруын языгыз. (2 балл)**

* ул халык авыз иҗатының иң кыска жанры;
* ул күчерелмә мәгънәле афористик гыйбарә, хикмәтле сүз дигәнне аңлата;
* сүзне сәнгатьчә бизәү, эмоциональ көчен арттыру вазифасын үти.

**Җавап:** әйтем

**2. Һәр төркемдә артык булган төшенчәне билгеләгез (3 балл):**

а) хикәя, новелла, роман, баллада

ә) драма, комедия, нәсер, трагикомедия

б) такмак, мәдхия, дастан, мөнәҗәт

**Җавап:**

а) баллада

ә) нәсер

б) мәдхия

**3.** **Сорауларга җавап бирегез.**



**1) Портреттагы әдипнең исемен языгыз. (2 балл)**

**Җавап:** Гамил Афзал

**2) Ул кайда туган? Дөрес җавапны билгеләгез. (2 балл)**

а) Татарстанның хәзерге Зәй районы Биш Субашы авылы

ә) Татарстанның Актаныш районы Такталачык авылы

б) Татарстанның Мөслим районы Олы Чакмак авылы

в) Тамбов губернасы Сыркыды авылы

**Җавап:** ә) Татарстанның Актаныш районы Такталачык авылы

**3. Әлеге әдипнең әсәрләре генә кергән рәтне күрсәтегез. (2 балл)**

а) «Юл газабы», «Өф-өф итеп», «Киләчәккә кайту», «Йөз кабат».

ә) «Юл газабы», «Туган авыл», «Мокамай», «Айлы кичләр», «Мыек борам».

б) «Юл газабы», «Йөз кабат», «Айлы кичләр», «Мыек борам».

в) «Юл газабы», «Алсу», «Мыек борам», «Мокамай».

**Җавап:** б) «Юл газабы», «Йөз кабат», «Айлы кичләр», «Мыек борам».

**4. Персонажларны кайсы әсәрдән алынганлыгын билгеләгез (4 балл):**

1) Исмәгыйль а) «Хәят»

2) Лиза ә) «Галиябану»

3) Закир б) «Буранда»

4) Мостафа в) «Алмачуар»

**Җавап:** 1) ә; 2) а); 3) в; 4) б.

**5. Бирелгән сүзләр рәте ярдәмендә әсәрләрнең исемен, авторын һәм жанрын билгеләгез. (9 балл)**

а) Кечкенә бала, азан, чана, җил, буран, солдат.

**Җавап:** Ш. Камал “Буранда”, хикәя

ә) Әкияттәге ике бала, ике ыштансыз малай, ак каен, канлы пычак, чабата.

**Җавап:** Һ. Такташ “Мокамай”, шигырь / поэма

б) Печән өсте, чалгы, Агыйдел, өмә, Әсма, мәхәббәт.

**Җавап:** Г. Ибраһимов “Табигать балалары”, хикәя

**6. Шигырьне укыгыз, төшеп калган сүзләрне өстәп языгыз (3 балл). Сорауларга җавап бирегез.**

Авыруыма табиб кирәк түгел,

Йөрәгемнең беләм дәвасын,

Һәр ел саен кайтып иснәп киләм

Авылыбызның чиста \_\_\_\_\_\_\_\_\_\_. (һавасын)

Язар өчен илһам эзлә, диләр,

Урын эзлә, диләр, ямьлерәк.

Никтер минем шигъри хисләремә

Арышларның исе \_\_\_\_\_\_\_\_\_\_\_\_! (тәмлерәк)

Яннарына барам агайларның,

Фикерләрен ишетеп карарга.

Җырларымда телим гомерем буе

Алар рухы белән ­­­­­\_\_\_\_\_\_\_\_\_\_\_\_ . (янарга)

**а) Әсәрнең исеме** **(1 балл)**

**Җавап:**  “Җырларымда телим”

**ә) Әсәрнең авторы** **(1 балл)**

**Җавап:** Сибгат Хәким

**б) Автор укучыга лирик геройның нинди хисләрен җиткерә? (3 балл) Җавап:** соклану, горурлану, куану, сагыну

**в) Шигырь текстыннан**

* **метафорага мисаллар китерегез (2 балл)**

**Җавап:** авыруга табиб кирәк түгел,йөрәк дәвасы, җырларымда (шигырьләремдә) телим, рух белән яну.

* **эпитетка мисаллар табып языгыз (2 балл)**

**Җавап:** чиста һава,шигъри хис, тәмле арыш исе, ямьле урын

**7.** **Үзегез яраткан әдәби геройны исемен күрсәтмичә, ләкин аны танырлык итеп характерлап языгыз. Ахырдан исемен, кайсы әсәрдән алынганлыгын, әсәрнең авторын күрсәтегез. Күләме 10-12 җөмлә. (15 балл)**